Die polisie vra tans die hof om die FDA te verbied om die stelsels af te skakel. Alle omstrede polisiekontrakte met die FDA moet ook ondersoek word.
Mnyamezeli Booi, ANC-LP, het in die komiteesitting gesê dit lyk of die Boeremag steeds aktief in Suid-Afrika se strukture is en nou selfs die sekuriteitsgroepering ondermyn.
Ons sê nie daar is ’n Boeremag-plan om die land omver te werp nie, maar staatsamptenare mag sekerlik nie met hul werktoerusting met ’n bekende terroris wat tronkstraf vir hoogverraad uitdien, kommunikeer nie.
Volgens hom werk die polisie aan sy eie misdaadintelligensie-geleide ondersoek na Boeremag-aktiwiteite. Die agentskap werk ook saam met ander staatsdepartemente in ’n breër ondersoek.
Mohapi het ná die komiteesitting gesê die Boeremag-verbintenis het opgeduik nadat Sita verlede jaar met ’n ondersoek na ongerymdhede in sy verkrygingstelsel begin het. Die Valke is ook daarvan ingelig.
Tim Brauteseth, DA-LP, het ná die sitting gesê die Sita-werknemers het gedetailleerde e-posse aan “Du Toit en sy vrou gestuur oor hul steun vir hom. Hy het hulle uit die tronk bedank”.